  Майя Бывальцева Удмуртиын кыкетӥезлы «ИнстаЧеберай» марафонлы кутскон сётӥзы. Со мерлыко вотэсъёсын толэзь ӵоже кыстӥськоз, ивортӥзы радъясьёс. «ВКонтатке» но «Инстраграм» мерлыко вотэсъёсын мынӥсь вожвылъяськонэ пӧртэм улосъёсысь котькӧня аресъем удмурт нылъёс но нылкышноос пыриськыны быгато. Соослы ньыль темаосъя вераськыны-гожъяськыны ӵекто. Пуштроссыя быдэсак семьялы сӥземын луозы. Пыриськисьёс туспуктэмъёсазы котькыӵе дӥсен луыны быгато. Но семьялы сӥземын бере, умой луысал семьяен фотоос но поттысалзы ке «ИнстаЧеберай» марфонэз радъясьёсТуннэ, 6-тӥ пӧсьтолэзе, вотэс бамъёсын «ИнстаЧеберай» марафонэ пыриськемды сярысь #ИнстаЧеберай2021 хештеген гожтоно но куинь эшъёсты ӧтёно. Нош 7-тӥ пӧсьтолэзе ужрадлэн огиназ темаос сётъяны кутскозы. Марафонлэн пумаз вормисьёсты быръёзы но тужгес устооссэ кузьымъёсын пусъёзы. Тодэ вайытом, удмурт нылъёс но нылкышноос пӧлын нырысетӥез «ИнстаЧеберай» вотэс вожвылъяськон 2019-тӥ арын ортчиз, ужрадэ 60-лэсь трос адями пыриськиз.  Тегъёс: Ижкар мерлыковотэс Удмуртия вожвылъяськон удмуртъёс нылкышноос  